**לימוד חפץ חיים בעיון**

בחיי היום יום כולנו פגשנו את המושג של לימוד"שתי הלכות ביום" של חפץ חיים.האם זה הדרך להתמודד עם יצר הדיבור?

*איך הרב יוסף רפאל זצ"ל מסביר את המשפט בגמרא "* ***מה תקנתו שלא יבוא לידי לשון הרע יעסוק בתורה" ?***

בהסכמה לספר כתבו הגאונים הרב יוסף רפאל והרב בצלאל בן ישראל משה הכהן זצל "

**" הרפואה ללשון הרע אינו אלא רק על ידי לימוד התורה דאיסורי לשון הרע ורכילות וכל אביזרייהו המבוארים בכל התורה בכללותיהם ובכל פרטיהם ודקדוקיהם על פי הש"ס ומדרשי רבותינו ז"ל שעל לימוד זה בלבד אמרו " מה תקנתו שלא יבוא לידי לשון הרע יעסוק בתורה"**

***איזה עוד מצוה אדם מקיים חוץ ממצות תלמוד תורה כשהו לומד ענייני שמירת הלשון?***

**חפץ חיים - חובת השמירה פרק ג**

**ועוד אמרו ושמרתם זו המשנה, דעל ידי הלימוד שהאדם לומד נשמר הדבר הזה. וכבר הרחיב בזה הגאון הגדול ר' בצלאל הכהן ז"ל מווילנא בהסכמתו, דעיקר הרפואה לאדם שלא יבוא ללשון הרע, הוא בלימוד הלכות אלו ומוסריהן. וכן שמעתי מפיו הקדוש שלימוד אלו הענינים הוא בכלל מצות עשה דזכור את אשר עשה ה' אלהיך למרים בדרך בצאתכם ממצרים.**

**חפץ חיים הקדמה**

**וחפשתי חיפוש אחר חיפוש שלא ימצא בש"ס סתירה לדברינו. וכמה פעמים עיינתי בענין אחד כמה ימים עד שבררתי ההלכה לאמתה בעזרת השם יתברך. ואקוה להשם יתברך כי הקורא אשר ישמע לדברינו אלה ויעיין היטב בכל כללי ההלכה עיניו יחזו מישרים, כי כל מלה ומלה שבפנים הספר נכתבה בדקדוק הדין.**

***מה מתחדש במדרש בפרשת נשא?***

**חפץ חיים הקדמה**

**גם לבד זה ידוע הוא מה שהובא במדרש רבה פרשת נשא, וזה לשונו: אם יגעת הרבה בדבריהם, הקדוש ברוך הוא מסיר יצר הרע ממך. על כן אמרתי אל לבי, אפשר שעל ידי שיעיינו בספר הזה שהוא מלוקט מכל דברי הראשונים בענין זה ויתבוננו בו, לא ישלוט כל כך היצר הרע בעון זה. וממילא כשימשוך מתחלה את עצמו מעון זה במקצת, בהמשך הזמן ימשוך את ידו ממנו לגמרי, כי בעון זה הרבה ממנו ההרגל עושה, והבא לטהר מסייעין אותו. ובזכות זה ובא לציון גואל במהרה בימינו אמן.**

***מה מתרחש כאשר אדם עמל בתורה?***

**חפץ חיים - חובת השמירה פרק ג**

 **כי כאשר האדם מתייגע על איזה דבר בתורה, הקדוש ברוך הוא מסיר יצר הרע ממנו [מאותו דבר], כדאיתא במדרש רבה פרשת נשא, אם יגעת הרבה בדבריהם, הקדוש ברוך הוא מסיר יצר הרע ממך.**

***איזה עיצה נוספת מוסיף החפץ חיים מעבר ללימוד בעיון?***

**חפץ חיים - שמירת הלשון חלק א שער התבונה פרק טז**

**ובאמת עצה זו כמעט היא המועלת יותר מן הכל. ולאו דוקא בענין לשה"ר כי כן הענין בכל מצוה ומצוה שנכשל בה כמה פעמים, עד שנעשה היצה"ר מושל עליו בענין זה. .......והוא שילמד את הדין שהוא נכשל בו בעיון רב בכל פרטי הדין הזה, וגם יחזור עליו כמה פעמים, ועי"ז יוקבע היטב הדין בזכרונו. וגם יוסר ממנו כח היצר מעון זה, וכדאיתא במד"ר פ' נשא וז"ל: אם יגעת הרבה בדבריהם, הקדוש ברוך הוא מסיר יצה"ר ממך.**

**ועצה נכונה היא לשמירת הלשון אפילו אם כבר הורגל בו ח"ו, וגבר עליו יצרו בענין זה עד שאינו מרגיש בעצמו הלשה"ר שמוציא בפיו. אעפ"כ אל יתייאש מזה, וידע לנכון כי ע"י חזרת הדין כמה פעמים יתהפך הענין ויוקבע הדבר בטבעו שירגיש לבסוף כל דיבור ודיבור שיצא מפיו.**

**חפץ חיים - כבוד שמים תוכן ופתיחה**

**ואין שום עצה כי אם שילמוד אותן מתוך ספרי ההלכה, כמו שלומד שאר הלכות, הלכות גניבה הלכות גזילה הלכות אונאה וכיוצא בו הלכות טריפה וכהאי גוונא, שהרי הוא מעבירות שבין אדם לחבירו וכולל בין אדם למקום. וכל זמן שאינו לומד רק מספרי מוסר בעלמא, מדמה בנפשו שהוא רק ענין מוסרי בעלמא, ובאמת הלא הרבה הקדוש ברוך הוא לצוות ולהזהיר על זה יותר מעל שאר עניני התורה, כמו שאבאר מעט בהרחבה.**

**איגרת מוסר של הרב ישראל סלאנט**

**הנשגב והעיקר בשימוש רפואות התורה לתחלואי היצר, הוא ללמד בעוז ועיון עמוק היטב דיני העבירה עצמה, ההלכה עם כל סעיפיה, כי עינינו הרואות הרבה מהעבירות אשר האדם נמנע מהם בטבע ולא יעבור עליהם, אף גם בעת אשר ילחצנו לזה איזה דבר. וישנם עבירות חמורות מאלו, והאדם הזה בעצמו יעבור עליהם בנקל.** **הוא רק הלימוד הרב בהלכה זו הנוגעת לעבירה זו או למצווה זו, ובפרט בעיון הדק היטב, כי זה הלמוד עושה קניין חזק בנפש להיות העבירה מרוחקת ממנו בטבע.**

 **מה תפקידינו בעת הזאת !!!**

חפץ חיים - אגרות ומאמרים סימן נט

והנה בזה העון שכבר נשתרש בעוה"ר ונעשה כמעט כהפקר קשה מאד להשריש בלב ההמוני שמי שמדבר אלו דברים האסורים הוא כאוכל בשר חזיר ממש אם לא שימצאו הרבה מגידים ויר"א שידברו אודות זה בבקר ובערב כולי האי ואולי אבל איפה נמצאו המגידים**.**

**ונתיעצתי עם אנשים יראי אלקים בענין זה, ונגמר הדבר בעזה"י כך:**

**שאם לא נוכל להציל את הכלל כולו מעון זה, נראה ליסד על כל פנים אגודה מן החרדים לדבר ד' (ויהיו נקראים "אגודת השומרים" עשה"כ שומר פיו ולשונו שומר מצרות נפשו) שיהיו הם המתחזקים בענין זה לכבוד השי"ת ולכבוד תורתו ונראה למצוא איש יר"א שיראה לנסוע מעיר לעיר למצוא חברים יר"א לענין זה!!**

ישראל מאיר הכהן